recursal/SuperWikiNEXT-32B huggingface dataset:
Мешалка
**Мешалка** — предмет што служи за мешање; голема дрвена лажица. Оваа кујнска алатка се користи за подготовка на храна.

Употреба
--------

Првите лажици кои се користеле за јадење биле изработувани од дрво и школки, а подоцна биле изработувани и од метала.

Денес дрвените лажици најчесто се користат за подготовка на храна. Дрвените лажици за разлика од металните не спроведуваат тополина, така што нивната дршка останува ладна и кога лажицата се наоѓа подолго време во жешка супа или сос.

Металните лажици може да ги оштетат садовите во кои се подготвува храната, додека со дрвените лажици можноста за оштетување е многу помала. Ова се однесува и на осетливите состојки во храната.

Дрвените лажици исто така се поудобни за држење бидејќи нивните дршки не се остри туку заоблени.

Постои верување дека медот треба да се јаде со дрвени и пластични, никако со метални лажици. Ова е оправдано само кај матичниот млеч, кој содржи аминокиселини кои во контакт со метал се разградуваат.

Недостаток на дрвените лажици во однос на металните е што потешко се чистата, односно може да впијат некои супстанци кои со миење тешко се отклонуваат.

Симболизам
----------

### Љубовна лажица

Љубовни лажици
Рачно изрезбани дрвени лажици се користеле во Велс како љубовни подароци кои се нарекувале љубовни лажици. На нив биле изрезбани разни симболи од кои секој имал различно значење.

### Во спортот

Во некои спортови дрвената лажица му се доделува на тимот кој е последно пласиран на натпреварот. Така на пример, на рагби турнирот Шест нации дрвена лажица ѝ се доделува на последнопласираната репрезентација.

Поврзано
--------

* Лажица
* Барска лажица
* Црпалка

Наводи
------

1. ↑  „мешалка" — Дигитален речник на македонскиот јазик
2. ↑  Кашика, виљушка и нож кроз историју Архивирано на 2 ноември 2013 г. *dnevno.rs*, 23. 6. 2013.
3. 1 2 3  Зашто користити дрвену кашику при кухању, *Kuhar.ba*, 25. 7. 2012.
4. ↑  Мед, чудесан лек, *Блиц жена*, 2. 9. 2012.
5. ↑  Мед и пчелињи производи Архивирано на 25 август 2013 г. *stetoskop.info*
6. ↑  Необични начини изјављивања љубави (у протеклим стољећима), *Pixelizam*, 12. 10. 2012.
7. ↑  Дрвена кашика као спортски трофеј Архивирано на 23 август 2010 г. *Analitika*, 9. 2. 2010.

Надворешни врски
----------------

|  |  |
| --- | --- |
| Ризница | „Мешалка (лажица)" на Ризницата ? |
|  |
| --- |
|  **Света Петка** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Кочанско |
| Местоположба |
|  |
| **Координати** | 41°55′46.2″N 22°22′42.1″E﻿ / ﻿41.929500° СГШ; 22.378361° ИГД﻿ / 41.929500; 22.378361Координати: 41°55′46.2″N 22°22′42.1″E﻿ / ﻿41.929500° СГШ; 22.378361° ИГД﻿ / 41.929500; 22.378361 |
| **Место** | Бели |
|  **Општина** | Кочани |
|  **Држава** | Македонија |
| Општи податоци |
| **Покровител** | Света Петка |
|  **Завршено** | 2020 |
|  **Осветување** | 13 септември 2020 |
| Архитектонски опис |
|

**Света Петка** – црква во селото Бели. Сместена е во месноста Црквиште, во близина на основното училиште.

Историја
--------

Црквата била изградена на темелите на постар храм. Осветувањето било извршено на 13 септември 2020 година од страна на Митрополитот Брегалнички г. Иларион.

Архитектура
-----------

Градбата на црквата има правоаголна основа со купола и полукружна апсида на источната страна. Куполата има шестаголна основа и на секоја страна има по една монофора. Влезот во црквата се наоѓа на западна страна, а пред него има отворен трем. На северниот и јужниот ѕид има по две хоризонтално поставени монофори. Објектот во целост е обоен во црвена боја и е покриен со кров од ќерамиди. На делот од кровот каде што тремот се спојува со главниот дел од црквата е надграден лак над којшто има крст.

Дворот на црквата е ограден со метална ограда и во него има трпезарија.

Галерија
--------

* Влезната порта од дворотВлезната порта од дворот
* Поглед на цркватаПоглед на црквата
* Јужната и источната странаЈужната и источната страна
* Влезот на цркватаВлезот на црквата
* КуполатаКуполата
* АпсидатаАпсидата
* ТрпезаријаТрпезарија
* Дворот на цркватаДворот на црквата

Поврзано
--------

* Белски манастир
* Црква „Св. Илија" - Бели
* Црква „Вознесение Христово" - Бели
* Бели
* Брегалничка епархија
* Спанчевска парохија
* Кочанско архијерејско намесништво

Наводи
------

1. ↑  „Осветена новата црква во Бели посветена на св. Петка". *ТВ Кочани*.

Надворешни врски
----------------

* 

* Црква „Св. Петка" - Бели на Ризницата ?
**Ванчо Шехтански** (роден во Скопје на 26 март 1972 година) — македонски политичар и претседател на ТМРО, македонска политичка партија со десна ориентација. По занимање е адвокат. Познат е како правен застапник на семејствата на 12 киднапирани Македонци од Тетовско за време на воениот конфликт во 2001 година, за што тој побара апсење и кривична пријава за претседателот на ДУИ, Али Ахмети. Во 2009 година е назначен за прв директор на Агенцијата за управување со одземен имот, а од септември 2010 е директор на Државниот инспекторат за локална самоуправа.

Бил и претседател на ФК Вардар.

Наводи
------

1. ↑  Државен инспекторат за локална самоуправа

|  |  |
| --- | --- |
| Stub icon | *Оваа статија македонски политичар е никулец. Можете да помогнете со тоа што ќе ја проширите.** п
* р
* у
 |
**Антониа Гиговска** (родена на 21 јануари 2001

, во Скопје) — македонска поп-пејачка.

Нејзин музички ментор била професорката Ана Костадиновска.

Во текот на 2015 и 2016 учествувала во шоуто Пинкови ѕвездички каде го освоила 7-то место.

Во 2018 учествувала на романскиот натпревар "Златен Елен" каде го освоила второто место.

Нејзината песна "Невреме" како нејзин прв сингл се најде на 'trending' списокот на Youtube. Победила на Макфест 2018 со песната "Никогаш не вели никогаш".

Истата година била избрана за придружен вокал на групата Eye Cue која ја претставувала Македонија на Евровизија 2018.

Следат бројни хитови, од кои што најголем успех постигнува со песната "Mogli smo u dvoje" која што беше број 1 хит во Србија на радио станиците. Песната "Ванила" дует со Панчо од ДНК, "Крива сум" која што беше номинирана за најдобар спот од Македонија,

Таа исто така, била придружен вокал и на Тамара Тодевска на Евровизија 2019, каде Македонија го остварила најдобриот пласман досега на 7 место.

Антониа Гиговска ја објави првата епизода од "Акустичните верзии" на нејзините хитови "Mogli smo u dvoje", а ги најави и Никогаш не вели никогаш и Крива  сум.

Дискографија
------------

### Албуми

### Спотови

| Спот | Година | Режисер |
| --- | --- | --- |
| *Невреме* | 2017. | Ана Јорданова |
| *Слаба страна* | 2018. | Tomato Production |
| *Vanilla* | 2018. | Даниел Јовески |
| *Никогаш не вели никогаш* | 2018. | Даниел Јовески |
| *Могли смо у двоје* | 2019. | Даниел Јовески |
| *Кога те нема* | 2019. | Александар Николоски |
| *Крива сум* | 2020. | Даниел Јовески |
| *Магла* | 2021. | Даниел Јовески |
| *Магнет* | 2021. | Даниел Јовески |
| *Хиена* | 2021. | Томислав Живковиќ |
| *Атлантида* | 2022. | Томислав Живковиќ |
| *Око моје* | 2022. | Томислав Живковиќ |
| *Хабиби* | 2023. | Billy D, B.Gordan,Никола Наумовски |
| *Брига ме* | 2023. | Томислав Живковиќ |
| *Мразам што те сакам* | 2024. | Антониа Гиговска |
|

Надворешни врски
----------------

1. ↑  *Antonia Gigovska - Nevreme*, Посетено на 2021-03-18
2. 1 2  *Antonia Gigovska - Nikogas ne veli nikogas (Official video)*, Посетено на 2021-03-18
3. ↑  *Antonia Gigovska ft. Pancho DNK - VANILLA (Official video 2018)*, Посетено на 2021-03-18
4. 1 2  *Antonia Gigovska - Kriva sum (OFFICIAL VIDEO)*, Посетено на 2021-03-18
5. ↑  *Antonia Gigovska - "Mogli smo u dvoje" [Acoustic Session]*, Посетено на 2021-03-18

Наводи
------

*
Лого Нова ТВ
**Нова ТВ** е првата хрватска комерцијална телевизија со национална консесија, членка на ЦМЕ групата.

Програмот почнал да се емитува на 28 мај 2001, како прва хрватска комерцијална телевизија со национална консесија и набргу станала многу популарна меѓу гледачите. Најпозната е по својата информативна емисија **Дневник Нова ТВ**. Програмот се сости од различни серии, емисии, цртани, филмови и дневни вести. На Нова ТВ се прикажуваат и познати хрватски хумористични серии. Исто така се прикажуваат и новите популарни американски серии како „Изгубени", „Очајни домаќинки", „Медиум" итн. Преносите од спортските настани исто така се повремено дел од нејзината програма. Промената на сопствената структура донесе и златно вложување во техниката и луѓето, па така Нова ТВ 2006 се всели во нови простории и студија и започна со нови домашни проекти. Нашите гледачи оваа телевизија можат да ја следат на кабелска телевизија во нивниот град.

Надворешни врски
----------------

* Официјално мрежно место Архивирано на 29 март 2008 г.
**Полски доброволен корпус** (полски: *Polski Korpus Ochotniczy*; украински: *Польський добровольчий корпус*; руски: *Польский добровольческий корпус*) или **ПДК** — доброволна група Полјаци кои се борат на страната на Украина за време на руската инвазија на земјата.

ПДК се борела во руската инвазија на Украина против Русија. Исто така учествувале во упадите во Белгород со рускиот доброволен корпус и Легијата на слободата на Русија.

Историја
--------

ПДК е основана во февруари 2023 година. Полската влада негирала каква било поврзаност со групата и инсистирала дека каква било акција на доброволците не е поддржана од полската влада или полските вооружени сили.

Организација
------------

Полскиот доброволен корпус е специјална единица за извидување и саботажа, која не припаѓа на украинските странски легии, туку директно одговара на Министерството за надворешни работи на Украина.

Наводи
------

1. ↑  Wyrwal, Marcin (16 February 2023). „The first Polish special unit is being established in Ukraine". *Onet Wiadomości*. Poland.
2. ↑  „Польські та російські бійці України воюватимуть разом" [Polish and Russian fighters of Ukraine will fight together]. *Militarnyi [et; uk]* (украински). 6 April 2023.
3. ↑  „Warsaw denies connection to Polish volunteer group's actions near Russia's Belgorod Oblast". *The New Voice of Ukraine*. Yahoo! News. Посетено на 25 June 2023.

Надворешни врски
----------------

* Полски доброволен корпус на Ризницата ?
*За други истоимени места, погледајте Радомир*

**Радомир** (бугарски: *Радомир*) — град во Западна Бугарија, административен центар на Општина Радомир во Перниичката Oбласт. Има население од околу 13.135 жители (2022).

Географија и местоположба
-------------------------

Градот се наоѓа во во Радомирската Котлина, во подножјето на планината Голо брдо. Тој е центар на историско-географскиот регион Мраката.

Историја
--------

Радомир бил средновековен град изграден над праисториска, античка населба и некропола. Во 30-те години на 19 век од тука поминува францускиот геолог Ами Буе, кој го опишува Радомир како мало гратче со не повеќе од 2000-3000 жители кое повеќе личало на село. Над плоштадот, кој малку бил навален, се наоѓал конакот на Мјуселим со харемот и неговите градини, опкружени со ѕидови. На самиот плоштад имало добро уредена гостилница, држана од еден Грк од Јанина. Во 1918 година градот Радомир станува центар на Војничкото востание. Оттука на 27 септември 1918 година Бугарија за првпат била прогласена за република.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Френски пътеписи за Балканите, XIX век". София, Наука и изкуство, 1981, стр.351.

Надворешни врски
----------------

Официјално мрежно место на Општина Радомир Архивирано на 31 мај 2022 г.
**Ангиопластика** — едноставна операција која го подобрува протокот на крв до срцето со проширување на артериите. Може да се направи со локална анестезија (да се здрви местото). Во болница се останува само кусо време. Докторот ја проширува артеријата на тој начин што става специјален балон во затнатата артерија. Кога ќе стигне балонот во артеријата, докторот хидраулички ќе го надуе пред да го отстрани. Тоа ја проширува артеријата. Потоа докторот става метално цевче (наречено "*стент*") во проширената артерија. Ова цевче останува во артеријата за да ја држи отворена.

Извор
-----

 Архивирано на 20 август 2008 г. Мултикултурен здравствен комуникативен сервис, *Срцеви заболувања - како може лечењето да ви помогне*, Нов Јужен Велс, мај 2002.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Карим Абдул-Џабар
**Карим Абдул-Џабар** (анг. *Kareem Abdul-Jabbar*), вистинското име **Фердинанд Луис Алклиндор, Џуниор**, (*Ferdinand Lewis Alcindor, Jr*; Њујорк, 16. април 1947), е американски спортист и пензиониран професионален кошаркар, кој се смета за еден од најдобрите НБА играчи цело време. За 20 години во НБА 1969 - 1989 година, тој постигна 38387 бода - најмногу во историјата на НБА - освојувајќи шест пати од титулата најдобар играч на лигата. Тој бил познат по ударот наречен хороскоп или небесна кука. Тој беше избран трипати за Универзитетски играч на годината, шест пати избрани за MVP (најкорисен играч) и шест пати избрани за MVP финалната серија. Фердинанд, во 1971 година, го промени своето име во Карим Абдул-Џабар неколку години по преминот кон Ислам. Салата на славните на ФИБА беше примена на 15 мај 1995 година.

**Детство и младост**
---------------------

Алсиндор пораснал во близина на Менхетен, Њујорк.Мајка Кора Лилијан била продавачка, а таткото Фердинанд Луис Алсиндор, полицаец и џез-музичар. Тој беше единственото дете на неговите родители. Во средно училиште кариера постигна вкупно 2067 бода.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Накаш Осман** — османлиски сликар и главен минијатурист во Отоманското Царство во текот на подоцнежната половина на 16 век. Датумите на неговото раѓање и смрт се слабо познати, но повеќето од неговите дела се датирани во последната четвртина од 16 век.

Најстарите познати илустрации на Накаш Осман биле направени помеѓу 1560 и 1570 година. Тој е познат како главен илустратор на разните официјални истории напишани од Саид Локман за Мурат III, кои биле изработени во оваа ера, вклучувајќи ги *Zafername* (Книга на победите), *Şahname-ı Selim Han* (Книга на кралевите на Селим Кан) и *Şehinşahname*. Во 1582 година Работел на астролошката Книга на Фелисити, а околу 1585 бил еден од илустраторите на *Siyer-i Nebi*, еп за животот на Мухамед напишан околу 1388 година.

Дела
----

* 
* 
* 
* 
* 
*

Наводи
------

1. ↑  Feride Çiçekoglu (Winter 2003). „Difference, Visual Narration, and "Point of View" in My Name Is Red". *Journal of Aesthetic Education*. University of Illinois Press. **37** (4): 124–137. doi:10.2307/3527343. JSTOR 3527343.
2. ↑  „Tarih-i Sultan Bayezid Nasuh al-Silahi al Matraki". Turkish Cultural Foundation.
3. ↑  Stefano Carboni. *Venice and the Islamic World, 828-1797*. Yale University Press. ISBN 0-300-12430-9.
4. ↑  „Siyer-i Nebi: The Life of the Prophet". *Antika, The Turkish Journal of Collectable Art* (15). June 1986.
| **Плевенска област**Област Плевен |
| --- |
| Карта на Бугарија, Плевенска област е означена |
|  |
| **мапа** |
| **Админ. центар**: | Плевен |
| **Површина**: | 4 333 км2 |
| **Население**: | 310 449 |
| **Број на општини**: | 11 |
| **Регистарска ознака**: | ЕB |
| **Областен Управител**: | Цветко Цветков |
| **информација** |

**Плевенска област** е една од 28-те области на Бугарија. Наоѓа се во северниот дел на земјата во центарот на Дунавската Рамнина, во историската област Мизија. Опфаќа површина од 4 333 км2 и има население од 310 449 луѓе.

Список на населените места во Плевенска област
----------------------------------------------

*Градовите се со удебелен фонт.* 

### Општина Белене

**Белене**,
Бјала Вода,
Деков,
Кулина Вода,
Петокладенци,
Татари.

### Општина Гуљанци

Брест,
Гиген,
Иск’р,
**Гуљанци**,
Долни Вит,
Д’бован,
Загражден,
Крета,
Ленково,
Милковица,
Сомовит,
Шијаково.

### Општина Долна Митрополија

Бајкал,
Биволаре,
Божурица,
Брегаре,
Горна Митрополија,
Гостиља,
**Долна Митрополија**,
Комарево,
Крушовене,
Ореховица,
Победа,
Подем,
Рибен,
Славовица,
Ставерци,
**Трстеник**.

### Општина Долни Д’бник

Бркач,
Горни Д’бник,
Градина,
**Долни Д’бник**,
Крушовица,
Петрница,
Садовец.

### Општина Искар

Долни Луковит,
**Искар**,
Писарово,
Староселци.

### Општина Кнежа

Бреница,
Еница,
**Кнежа**,
Лазарово.

### Општина Левски

Асеновци,
Аспарухово,
Божурлук,
Б’лгарене,
Варана,
Градиште,
Изгрев,
Козар Белене,
**Левски**,
Малчика,
Обнова,
Стежерово,
Трнчовица.

### Општина Никопол

Асеново,
Бацова Махала,
В’бел,
Дебово,
Драгаш Војвода,
Евлогиево,
Жернов,
Лозица,
Љубеново,
Муселиево,
**Никопол**,
Новачене,
Санадиново,
Черковица.

### Општина Плевен

Беглеж,
Бохот,
Брестовец,
Бршљаница,
Буковл’к,
Врбица,
Горталово,
Гривица,
Дисевица,
Јасен,
Коиловци,
Кртожабене,
К’шин,
Ласкар,
Мечка,
Николаево,
Опанец,
Пелишат,
**Плевен**,
Радишево,
Ралево,
**Славјаново**,
Тодорово,
Тученица,
Трнене.

### Општина Пордим

Борислав,
В’лчитрн,
Згалево,
Каменец,
Катерица,
Одрне,
**Пордим**,
Тотлебен.

### Општина Червен Брјаг

Бресте,
Глава,
Горник,
Девенци,
**Којнаре**,
Лепица,
Радомирци,
Ракита,
Реселец,
Рупци,
Сухаче,
Телиш,
**Червен Брјаг**,
Чомаковци.

Надворешни врски
----------------

* Официјално мрежно место на Плевенска област

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Области во Бугарија |
| --- |
|  |
| 
* Благоевград 1
* Бургас
* Варна
* Велико Трново
* Видин
* Враца
* Габрово
* Добрич
* Јамбол
* Крџали
* Ќустендил
* Ловеч
* Монтана
* Пазарџик
* Перник
* Плевен
* Пловдив
* Разград
* Русе
* Силистра
* Сливен
* Смољан
* Град Софија
* Софија
* Стара Загора
* Трговиште
* Хасково
* Шумен

 | Бугарија |
|  |
| 1 областа ја опфаќа цела Пиринска Македонија со исклучок на с. Бараково, кое денес е во областа Ќустендил. |

 |
**Југословенска народна армија (ЈНА)** — вооружена сила на поранешна ФНРЈ, подоцна СФРЈ. Во своето време, се сметала за четврта по големина војска во Европа[], и за добро вооружена и обучена воена сила.[] Формирана е од антифашистичките сили на Југославија во текот на Втората светска војна, и била под контрола на комунистите. Претседателот на КПЈ Јосип Броз Тито бил и командант на ЈНА во текот на војната. Од формирањето во 1941 до 1945 се викала Народноослободителна војска (НОВ), а потоа во 1945 била преименувана во Југословенска Армија (ЈА), и конечно на 10-годишнината во 1951 ја добила и придавката „народна".

Во 1991 - 1992 година, со распадот на Југославија, ЈНА се ставила во служба на српските интереси во Југославија. Кога увиделе дека Југославија повеќе не постои, Србија и Црна Гора ја реформирале ЈНА во Војска на Сојузна Република Југославија, скратено ВЈ. Но, поголемиот дел од заедничкото оружје, инфраструктура и служби, меѓу кои и КОС останале во посед и во служба на Србија.

Организација и состав
---------------------

ЈНА се состоела од три рода: копнена војска, морнарица и воздухопловство. Имала активен состав од околу 180.000 војници и офицери. Војниците се мобилизирале преку систем на задолжителна воена обврска за сите машки здрави лица на возраст од 18 до најдоцна 27 години. Околу 100.000 војници биле во постојаниот состав на ЈНА, останатите биле офицери и други експерти. Офицерите биле платени професионалци.

Доктрина
--------

ЈНА имала уникатна доктрина: во случај на агресија, задачата на ЈНА била да го забави нападот на непријателот до активирањето на единиците на Територијалната одбрана (ТО) која била резервна војска составена од цивилното население и многу побројна од ЈНА. Потоа, ЈНА заедно со ТО требало да спроведат концепт на партизанска тотална војна во која би било вклучено целокупното население, тнр. *Општонародна одбрана*. Ваквиот стил на војување се предвидувало дека ќе го замори агресорот и конечно ќе го примора на повлекување.

Според искуствата од партизанското војување во Втората светска војна, Општонародната одбрана се сметала за единствен начин за делотворно спротивставување на посилен агресор.

ЈНА како тема во уметноста и во популарната култура
---------------------------------------------------

* „ЈНА" - книга на Владимир Петрушевски - Фили.

Наводи
------

1. ↑  Магор, *Каталог 2015*. Скопје, 2015, стр. 22.
**Коста Дамјанов** е македонски зограф, претставник на Дебарската школа.

Биографија
----------

Роден е во велешкото село Папрадиште и потекнува од големиот зографски род Рензовци. Татко му Дамјан и дедо му Јанкула исто така биле зографи и градители. Работел заедно со браќата Никола, Андреја и Георги, поради што е тешко да се посочи нивната индивидуална работа.

Едно од најпознатите дела на Коста Дамјанов е црквата „Света Троица" во Врање, започната со градба во 1830 и завршена во 1859 година. Дека Коста Дамјанов бил главен мајстор на црквата се заклучува по натписот во неа „Новиѧ храмъ 1859... 5 день Майсторъ Коста Дамѧнов и руки Емануилъ Исковича Зографа от Велесъ". Во тоа време неговиот брат Андреја Дамјанов веќе започнал со градба на нишката катедрала „Св. Троица". Врањската црква има површина од 500 m2 и импресионира со својот величествен, едноставен изглед. Живописот во црквата исто така е дело на Рензовци.

Коста и брат му Никола се автори на црквата „Свети Спас" во Ораовец, завршена во 1839 година,

Починал во 1869 година во Ораовец.
**Лопушане** — историско село во околината на Скопје.

Географија и местоположба
-------------------------

Историја
--------

Во XIX век, селото е дел од нахијата *Кара Даг* во Скопската каза во Отоманското Царство.

Население
---------

Според опширните османлиски дефтери за населението на Скопската Каза од 1832/33 година, селото било христијанско, каде имало 7 христијански домаќинства. На овој попис биле забележани 21 мажи христијани, без новороденчиња. Се проценува дека селото во тој период имало 42 жители.

Наводи
------

1. ↑  *Османлиски документи за историјата на Македонија - пописи од XIX век на христијанското население - Скопски Санџак, каза Скопје*. Скопје: д-р Емил Крстески. 2021.
**Рудолф, црвеноносниот ирвас** (англиски: *Rudolph the Red-Nosed Reindeer*) — популарна личност во божиќниот фолклор создадена од Роберт Луис Меј во 1939 г. и главен лик во истоимената песна и приказна. Рудолф често е прикажан како еден од ирвасите на Дедо Мраз, кој се одликува со неговиот светлоцрвен нос што свети. Приказната за Рудолф добила широка познатост преку песната „Рудолф, црвеноносниот ирвас", напишана од Џони Маркс. Песната за првпат била снимена од Џин Отри во 1949 г. и оттогаш станала класична божиќна мелодија.

Приказната обично оди вака: Рудолф првично е прогонуван од другите ирваси поради неговиот исклучителен блескав нос. Меѓутоа, на еден маглив Бадник, Дедо Мраз сфаќа дека светлиот нос на Рудолф може да му помогне да ја води неговата санка низ лошото време. Рудолф потоа ја води санката на Дедо Мраз, а неговиот нос служи како светилник за да им помогне на децата ширум светот да им бидат доставени нивните подароци. 

Рудолф е адаптиран во различни облици, вклучувајќи книги, телевизиски преноси и филмови. Една од најпознатите адаптации е анимираната телесерија од 1964 г. насловена „Рудолф, црвеноносниот ирвас", која е празнична традиција за многу семејства.

Наводи
------

1. ↑  Lankford, Ronald D. (2013). *Sleigh Rides Jingle Bells & Silent Nights: A Cultural History of American Christmas Songs*. Gainesville, Florida: University Press of Florida. стр. 86. ISBN 978-0813044927.
2. ↑  Whipp, Deborah. „The History of Rudolph the Red-Nosed Reindeer". *Altogether Christmas*.
3. ↑  „*Rudolph the Red-Nosed Reindeer* celebrates 50th anniversary". *CBS News*. December 9, 2014. Архивирано од изворникот December 10, 2014.
4. ↑  Parrella, Andrew (December 18, 2014). „From The Archives: Rudolph Turns 75". New Hampshire Public Radio. Архивирано од изворникот December 24, 2014.

Надворешни врски
----------------

|  |  |
| --- | --- |
| Ризница | „Рудолф (ирвас)" на Ризницата ? |

* Manuscript of the Montgomery Ward book
* Official Licensor for Rudolph the Red-Nosed Reindeer
**Галерија на икони - Струмица** — музеј на икони во црквата „Св. 15 тивериополски маченици" во градот Струмица, дел од Заводот за заштита на спомениците на културата и Музеј во Струмица.

Опис
----

Галеријата е отворена во 2000 г. и има за цел да ја претстави уметноста во Струмичко од XV до првите десетлетија на XX век. Опфаќа 94 експонати: 66 икони со различна големина од 9 православни цркви од Струмица и околината, царски двери, плаштеница, обредни предмети, 10 богослужбени книги, 5 крста, 2 насликани манели, 4 кандила, 3 кадилници, метален дискос и свеќник. Предметите са реставрирани и конзервирани со средства на Министерството за култура. Обредните предмети са дело на кујунџии од Струмица. Во иконописот се застапени стилски белези од поствиантискиот период, левантскиот барок, па до неоромантизмот. Дел од нив се дело на струмички и други источномакедонски зографи — Григориј Пецанов, Коста Вангелов и Гаврил Атанасов.

Застапени цркви и манастири
---------------------------

Иконите и другите предмети потелнуваат од црквите „Св. 40 Севастиски Маченици" во Банско, „Св. Атанасиј" во Босилово, „Св. Богородица Елеуса" во Вељушкиот манастир, „Св. Леонтиј" во Водочкиот манастир, „Св. Илија" во Габрово, „Св. Кирил и Методиј" во Струмица, „Св. Илија" во Нивичино, „Св. Спас" во Колешино, „Св. Троица" во Дабиље, „Св. Ѓорѓи" во Ново Село, „Свети Илија" во Градско Балдовци.

Поврзано
--------

* Завод за заштита на спомениците на културата и Музеј во Струмица

Наводи
------

1. 1 2  „Галерија на икони". Национална установа Завод за заштита на спомениците на културата и Музеј – Струмица. Архивирано од изворникот на 2017-11-07. Посетено на 6 ноември 2017.CS1-одржување: бот: непознат статус на изворната URL (link)
**Кирчо Арсовски**  е писател , музичар и стрип цртач. Долгогодишен член на Т.Б. Трачери.

Тој е еден од најавтентичните андерграунд уметници во Македонија.

Стриповите во графичка смисла му се многу рудиментирани, но, во чувството за нарација тој се разликува од другите македонски стрип автори - во позитивна и афирмативна смисла. Има создадено околу десетина стрип приказни - со над 200 табли и исто толку цртежи. 

Во 2023 година, во Струмица, во организација на здружението за развој на културата и заштита на културното наследство „Контекст – Струмица", била отворена изложбата на цртежи „Комплицирано е", на која Арсовски се претставил со 30 дела..

Наводи
------

1. ↑  Нова Македонија, најава за изложбата

Надворешни врски
----------------

* okno.mk
**Силенд** (англиски: *Principality of Sealand*) е микронација која полага право на вештачкиот остров Раф Тауер, воена платформа од Втората светска војна во Северното Море, 10 км од брегот на Велика Британија (на координатите 51°53′ 40 N°1′ 28), како и на територијалните води околу во пречник од 12 наутички милји. Силенд го зазел Педи Рој Бејтс со семејството и соработниците, кои себеси се прогласил како **Принц Рој од Силенд**. 

Силенд е веројатно светски најпознатата микронација, и иако нејзиниот суверенитет ретко се сфаќа сериозно, примерот на Силенд неретко се цитира во дебатите за меѓународното право.

Историја
--------

### Изградба на платформата

За време на Втората светска војна, британската влада изградила неколку платформи во Северното Море за да ги брани своите брегови од германските освојувачи. Некои од овие платформи (вклучувајки го и Силенд) биле изградени нелегално во меѓународни води. 

### Прогласување на Силенд

Во раните 60-ти, Рој Бејтс, мајор во британската армија, нелегално основал радио станица, сместена на крајбрежјето на напуштена поранешна поморска платформа наречена „Кук Џон". 

### Битки за суверенитет

Набргу по прогласувањето на независноста, принцот Мајкл, одби седум обиди за вооружена инвазија, употребувајќи арсенал пиштоли и рачно изработени проектили. Кон крајот на шеесетите години, Силенд ќе се најде во борба за опстанок на неколку фронтови бидејќи британската влада станала свесна за Силенд и за потенцијалните проблеми поврзани со новата земја на седум милји од нивниот брег.

Географија
----------

Карта на Силенд на која се прикажани територијалните води кои се предмет на жалби
Силенд официјално е дел од британските територијални води. Оддлачен е околу 7 милји од британскиот брег. Зафаќа површина од 550 m² и бројот на престојувачи ретко надминува петмина луѓе.

Галерија
--------

* Кнежевството СилендКнежевството Силенд
* Карта на Силенд и Велика Британија со територијалните води кои се предмет на жалбиКарта на Силенд и Велика Британија со територијалните води кои се предмет на жалби
* Силендските монети, од лево кон десно: Поливина долар,1 сребрен долар и четврт доларСилендските монети, од лево кон десно: Поливина долар,1 сребрен долар и четврт долар

Наводи
------

1. ↑  „Information on the Principality of Sealand including GDP" (PDF). Summit of Micronations. Архивирано од изворникот (PDF) на 2014-10-15. Посетено на 2007-11-13.
2. ↑  „History of a Nation".
3. ↑  „History of a Nation".
4. ↑  „History of a Nation".

Надворешни врски
----------------

* Официјално мрежно место
* Мрежно место на бунтовничката влада Архивирано на 24 октомври 2005 г.
* Архивирано на 6 јуни 2014 г. - Најнови вести од силендарците
* Sealand News Архивирано на 10 ноември 2007 г. - Официјалниот весник
* Sealand National Anthem Архивирано на 30 октомври 2007 г. - MIDI file на државната химна.info

|  |  |
| --- | --- |
| Ризница | „Силенд" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 130291369
* GND: 6107249-7

 |

 |
***Борхес и компјутерот*** - есеј на македонски писател Александар Прокопиев објавен во 2005 година во издание на „Магор".

За книгата
----------

Книгата есеи *Борхес и компјутерот* на Александар Прокопиев може да се состави од неколку одредници, кои го резимираат целокупното нејзино значење. Најбитните одлики на оваа книга со прозаичен наслов Борхес и компјутерот, а со тоа и на есеистот Прокопиев, се L'ècriture du voyage, Постмодерна авантура, За виртуелната книжевност, За омилените писатели и Љубовта како спас. Овие одредници се водич низ длабоката и полнозначна есеистика на Александар Прокопиев, која пред сè е оригинална по својот израз, номадска по својот карактер и лесна по својата рецептивност. - Ермис Лафазановски

Наводи
------

1. ↑  „Борхес и компјутерот".. Надворешна врска во `|work=` (help)

Надворешни врски
----------------

* Борхес и компјутерот
Пречкртан кукаст крст, еден од најпопуларните антифашистички симболи.
**Антифашизам** — движење, настанато во дваесеттите години на XX век, кој ги вклучува сите поединци/ки и организации во светот кој пред, за време на и после Втората светска војна се бореле (и уште се борат) против фашистичките, нацистичките и расистичките идеи. Изразот ги означувал противниците на италијанскиот фашизам, односно режим кој во Италија го воспоставил Бенито Мусолини. Подоцна почнал да се користи за режими и движења кои во него пронаоѓале одредено вдахновение, а од кои најпознат е германскиот националсоцијализам.

Антифашизмот не настанал после поразот на Нацистичка Германија и нејзините сојузници. Со појавата на неофашизмот, неонацизмот и постфашистичките/постнацистичките идеологии, антифашизмот како движење и понатака подразбира подигнување на политичка свест и борба против нео/пост-фашизмот/нацизмот со сите средства.
Антифашизмот после Втората светска војна станал дел од системот на вредности и култури на цивилизираниот свет, и бројни јавни личности, најчесто музичари промовираат антифашистички вредности преку популарната култура.

Со поимот антифашизам неодамна се користи и изразот антифа, иако тој воглавно е поврзан со организациите на современите радикални левици.

Наводи
------

1. ↑  Иво Андрић, Рађање фашизма, Београд, 1995;
2. ↑  Гал Кирн, Роберт Бурхардт, „Југословенски партизански споменици. Између револуционарне политике и апстрактног модернизма", Југолинк, 2/2012. стр. 7–20.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85005610
* GND: 4122803-0
* BNF: cb11942549w (податоци)
* HDS: 027835
* NKC: ph118495

 |

 |
**Чукарка** е село во Србија во општина Прешево во Пчињскиот округ. Се наоѓа јужно во Прешевската долина веднаш до српско-македонската граница и магистралниот пат Белград-Скопје.

Во селото постои џамија, српската црква Св. Ѓоргија, основно училиште и селски гробишта. Исто така има и воден резервоар, кое служи за снабдување на селото со вода.

Според пописот од 2002. селото имало 512 жители (според пописот од 1991 селото имало 526 жители).

Демографија
-----------

Во селото Чукарка живеат 307 полнолетни жители, а просечната старост на населението изнесува 28,9 години (28,5 кај машките и 29,3 кај жените). Во селото има 105 домаќинства, а просечниот број на членови по домаќинство е 4,88.

Ова село е главно населено со Албанци (според пописот од 2002 година).

Српското население во селото ги слават Св. Петка, Св. Архангел и Св. Никола. Населението е доселено од 1924. до 1931. година од Ристовац кај Врање, Горна Пчиња и други места.

Статистички податоци
--------------------

| Етнички состав според пописот во Србија од 2002 година |
| --- |
|
| Албанци |    | 427 | 83,39% |
| Срби |    | 85 | 16,60% |
| непознато |    | 0 | 0,0% |

Наводи
------

1. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, февруари 2003, -{ISBN 86-84433-00-9}-

|  |  |  |  |  |
| --- | --- | --- | --- | --- |
| 

| * п
* р
* у
Населени места во Општина Прешево |
| --- |
|  |
| 
* Алиѓерце
* Берчевац
* Бујиќ
* Букаревац
* Буковац
* Буштрање
* Гаре
* Големи Дол
* Горња Шушаја
* Госпоѓинце
* Депце
* Доња Шушаја
* Жујинце
* Илинце
* Курбалија
* Љаник
* Маѓаре
* Миратовац
* Норча
* Ораовица
* Печено
* **Прешево**
* Рајинце
* Ранатовце
* Рељан
* Свињиште
* Сефер
* Славујевац
* Станевце
* Стрезовце
* Трнава
* Цакановац
* Церевајка
* Црнотинце
* Чукарка

 |  |

 |
**Изабел Ан Мадлен Ипер** (родена на 16 март 1953 г.) — француска и театарска глумица која играла во повеќе од сто филмови и телевизиски продукции почнувајќи од нејзиното филмско деби во 1971 година. Таа ја освоила наградата БАФТА за најперспективна глумица за нејзината изведба во *Плетачка на тантели* (1977), како и наградата Сезар за најдобра глумица за изведбата во *Церемонија* (1995). Таа е глумица со најмногу номинации за наградата Сезар, со вкупно 16 номинации. Во 1994 година, Ипер била прогласена за витез со Францускиот орден за заслуги, а потоа во 2005 година била унапредена на офицер. Таа била прогласена за витез со орденот Легија на честа во 1999 година и унапредена во офицер во 2009 година.

Првата номинација за наградата Сезар, Ипер ја имала за изведбата во *Алоис*. Таа ја добила наградата најдобра глумица што ја доделува Канскиот филмски фестивал за изведбите во *Виолет Нозиер* (1978) и *Пијанистка* (2001) и наградата Волпи пехар за најдобра глумица на Венецијанскиот филмски фестивал за изведбите во *Приказна за жените* (1988) и *Церемонија* (1995). Нејзини други значајни филмови во Франција се *Лулу* (1980), *Разделба* (1994), *8 жени* (2002), *Габриела* (2005) и *Љубов* (2012). Како една од најплодните глумици на меѓународна сцена, Ипер работела на филмови во Италија, Русија, Средна Европа и на Азискиот континент. Значајни филмови на англиски јазик во кои таа глумела се: *Врата на рајот* (1980), *Го сакам Хакабис* (2004), *Исчезнувањето на Елеонор Ригби* (2013) и *Погласно од бомби* (2015).

Во 2016 година, Ипер добила пофалби за работата во филмовите *Таа* и *Во исчекување*, освојувајќи ги наградите за најдобра глумица на националното друштво на филмски критичари и здруженијата на филмски критичари на Њујорк и Лос Анџелес двата филма. Таа исто била прогласена за глумица на годината од страна на здружението на филмски критичари на Лондон. За изведбата во *Таа*, Ипер добила Златен глобус за најдобра глумица во драма и номинација за Оскар за најдобра глумица.

Наводи
------

1. ↑  „Festival de Cannes: Isabelle Huppert". *festival-cannes.com*. Архивирано од изворникот на 2011-09-21. Посетено на 2 January 2009.

Надворешни врски
----------------

* Изабел Ипер на  Семрежната филмска база на податоци (англиски)

* Изабел Ипер — AllMovie (англиски)
* Изабел Ипер на filmsdefrance.com
* Изабел Ипер на TCM Movie Database
*Ова е статија за пештера. За истоименото потопено село видете тука, а за други значења на поимот видете на појаснителната страница*

**Пештерица** — пештера која се наоѓа кај Прилепското Езеро. Изградена е во плиоцени глини и бигори. Има два отвори и вкупна должина од 35 метри. Нема пештерски украси. Била истражувана од ПСК Златоврв од Прилеп на 30 септември 2007 година.

Наводи
------

1. ↑  „Истражувани пештери". Спелеолошка федерација на Македонија. Посетено на 2011-11-20.[*мртва врска*]

|  |  |
| --- | --- |
| Stub icon | *Оваа статија пештера во Македонија е никулец. Можете да помогнете со тоа што ќе ја проширите.** п
* р
* у
 |
**Некротизирачка автоимуна миопатија (НАМ)** (*Necrotizing autoimmune myopathy (NAM*)- МКB G72.4-Преваленца ( распрострнетост): непознато) е ретка форма на идиопатска воспалителна миопатија (болест на мускулите) која клинички се одликува со акутна или субакутна проксимална слабост на мускулите, а хистопатолошки со микроцитна некроза и регенерација без значително воспаление. Распространетоста и годишната застапеност на НАМ не се познати, но нарушувањето е многу ретко. Досега биле пријавени околу 300 случаи.

Клинички опис
-------------

Возрасната граница на заболени се движи од 30 до 70-годишна возраст. Главната одлика на НАМ е субакутна, тешка, симетрично проксимална миопатија со значително зголемено ниво на ензимот креатин-киназа (CK). Се манифестира со слабост на горните и долните екстремитети, предизвикувајќи потешкотии при станувањето од седечка положба, качување по скали или подигнување на предмети. Можат да бидат вклучени и флексорот на вратот, фарингеалниот мускул и респираторните мускули. Останатите манифестации вклучуваат замор, дисфагија (отежнато голтање), губење на тежината и диспнеа (отежнато дишење). Исто така, пријавени се и заболувања на белите дробови и срцето. Текот на болеста често пати е тежок, но може да се случи закрепнување во рок од неколку недели до месеци поради прекин на дејството на предизвикувачкиот агенс, доколку се идентификува навреме.

Етиологија
----------

Болеста се смета дека е имунолошки поврзана, најверојатно активирана од терапија со лекови (статини), болести на сврзното ткиво или карцином. Точниот механизам што го предизвикува нарушувањето, не е познат, но некои автоантитела можат да бидат причина за тоа. Може да биде вклучен малигнитет.
Дијагностички методи
Дијагнозата се заснова на клиничката слика и биопсијата на мускулите коишто покажуваат минимални или никакви воспалителни инфилтрати и означена некроза на мускулите, за разлика од другите воспалителни миопатии. Електромиографијата (ЕМГ) покажува миопатични наоди. Нивоата на ензимот креатин-киназа (CK) често се 10 пати над горната граница на нормалата во моментот кога се јавува слабост на мускулите. Магнетната резонанца (МРИ) може да покаже дифузен или делумен едем на мускулите.

Управување и третман
--------------------

НАМ пациентите генерално реагираат добро на повеќе агенси, долготрајни имуносупресивни терапии, кои започнуваат со високи дози на кортикостероиди. Интравенскиот имуноглобулин (IVIg) се докажува дека е ефикасен. Ритуксимабот исто така, покажал корисни ефекти. Одговорот на терапијата клинички треба да се процени врз основа на јачината на мускулите и биолошки на нивото на креатин-киназата.

Наводи
------

1. 1 2 3 4  Ги запознаваме ретките болести
**Вила Филипина** денеска е урбан јавен парк и домаќин на различни културни настани, со еден влез на Виа Вила Филипина, свртен кон паркот пред Сан Франческо ди Паола, во Палермо, регионот на Сицилија, во државата Италија.

Овој парк зафаќа површина од 2,7 акри и е погоден за пешачење.

Историја
--------

Локалитетот бил замислен како голем манастир за ораторскиот ред. Речиси кружната аркада била изградена помеѓу 1755-1757 година под покровителство на Дон Анџело Серио, кој го оставил своето наследство на редот. Неговиот портрет е извајан во внатрешната страна на влезниот лак. Некои од ѕидовите во внатрешноста на вилата се фрески од Вито Д'Ана и Антонио Мано. Во центарот е камената фонтана Билиеми (1759) извајана од Џоакино Витаљано и украсена со статуи на светците Игнатиј од Лојола, Феликс од Канталис, Камило де Лелис и Карло Боромео. На почетокот на 20 век, дворот содржел кино и арена. Се прикажувале изведби во просторот, окупиран со планетариум и астрономски музеј кои сега го создавале старото кино.

Наводи
------

1. ↑  Tourism entry for Comune of Palermo.
**Владимир Јанковски** — македонски писател.

Животопис
---------

Јанковски работел како уредник во издавачката куќа „Темплум", а потоа преминал во издавачката куќа „Магор".

Творештво
---------

Јанковски влегол прилично дозна на македонската книжевна сцена, и тоа како прозаист и како критичар, истражувач, преведувач, промотор и организатор на книжевни манифестации. Неговото прво дело, романот „Вечно сегашно време" влегол во најтесниот избор за наградата на роман на годината на „Утрински весник". Во 2015 година, Јанковски ја објавил својата втора книга „Невидливи љубови", во издание на „Антолог". Овој роман бил избран за македонски претставник за меѓународната награда „Балканика". Покрај тоа, Јанковски е автор на книгата разговори со Влада Урошевиќ и книгата со фотоесеи, потпишана заедно со фотографот Иван Блажев.
  

Основни творечки опсесии на Јанковски се љубовта и градот, урбаноста. Во таа смисла, тој е дел од генерацијата кои целосно ги отфрлија големите, историски, метанаративни или постмодернистички теми и кои во својот фокус го имаат секојдневниот живот. Притоа, тој е под големо влијание на надреализмот и најревносен ученик на Влада Урошевиќ.

Награди
-------

* 2021 - „Роман на годината" на фондацијата „Славко Јаневски" за „Скриени желби, немирни патувања"
* 2016 - „Рациново признание" за „Невидливи љубови"

Наводи
------

1. ↑  „Македонски претставник за „Балканика" е „Невидливи љубови" од Владимир Јанковски", *Дневник*, година XX, број 6172, петок, 23 септември 2016, стр. 22.
2. 1 2  Роберт Алаѓозовски, „Боење на градското сивило", *Економија и бизнис*, год. 18, бр. 210/211, декември 2015/јануари 2016, стр. 133.
3. ↑  „Добитници на Рациновото признание за 2016 година се Владимир Јанковски и Сашо Димоски". Архивирано од изворникот на 2020-06-08. Посетено на 8 јуни 2020.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 172484162
* NKC: js20211100142

 |

 |
**Игуменија Гаврила**, родена као *Равијојла Игњатовиќ*, била игуменија на Манастир Раваница во периодот од 1958 до 2005 година.

Животопис
---------

Игуменијата Гаврила води потекло од благочестиво христијанско семејство, родена во 15 октомври 1920 година во с. Чукојевац – Краљево, од родители Полексија и Станимир Игњатовиќ.

Од рани години го прифати Божјото Слово. Како  предана и милозлива христијанка, беше една од првите членки на Црковниот хор во црквата Св. вмч. Димитриј во Чукојевац. Нејзината животна желба, целосно да му се предаде и посвети на Бога, и се исполни во 16 мај 1956 година, кога прими монашки потстриг од нашиот епископа господин Хризостома.

Произведена во игуменија Манастир Раваница 6 август 1958 година. По кратко боледување 10 јануари 2005 се упокои мајка Гаврила, игуменија во женскиот Манастир Раваница во Србија.

Наводи
------

1. ↑  „Ravanica « National Tourism Organisation of Serbia". *web.archive.org*. 2014-10-23. Архивирано од изворникот на 2014-10-23. Посетено на 2022-07-03.CS1-одржување: бот: непознат статус на изворната URL (link)
2. ↑  „Ravanica: Monastery". *www.blagofund.org*. Посетено на 2022-07-03.
**Димитар Чкатров** ( 1902
 во Прилеп – починал во  1945

 во Скопје) — член на ММТРО, ванчомихајловистичката ВМРО, МПО и претставник на бугарската фашистичка окупаторска власт во Македонија за време на Втората светска војна.

Животопис
---------

Лево на десно Антон Козаров (најлево означен со број 1), Димитар Чкатров (број 3), бугарскиот министерот за внатрешни работи Петар Габровски (број 2), Петар Думев (број 4), Димитар Ѓузелов (број 5) со нацистички поздрав го пречекуваат бугарскиот окупатор.Студирал архитектура на Белградскиот универзитет и се вклучил во ММТРО. Бил уапсен и на судскиот Студентски процес во Скопје (1927 година), бил осуден на 10 години затвор. Пред Втората светска војна, заедно со Димитар Ѓузелов бил претставник на граѓанската опозиција која се залагала Македонија да биде федерална единица во Кралството Југославија. Во Втората свеетска војна се ставил во служба на бугарските окупаторски власти во Македонија, за кои отворал читалишта и организирал културни клубови за ширење на пробугарска и профашистичка пропаганда.

Рачно напишано признание од Димитар Чкатров, за неговата соработка со бугарскиот фашистички окупатор.Поради својата предавничка дејност спрема македонскиот народ во 1945 година, бил осуден на смрт од Народниот суд и стрелан.

Судење на пробугарските фашистички соработници и бугарски официри во Македонија, 1945. Од лево на десноː Ибраим, Димитар Чкатров, Димитар Ѓузелов, Панчев, Спиро Китинчев и Димитар Раев.

Наводи
------

1. 1 2 3  Ристовски, Блаже (2009). *Македонска енциклопедија*. Скопје: МАНУ. стр. 1626. ISBN 978-608-203-023-4. OCLC 499142958.
2. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 502. ISBN 9989-624-46-1. Недостасува `|author1=` (help)
3. 1 2  *Личности од Македонија*. Скопје: МИ-АН. 2002. стр. 355. ISBN 9989-613-28-1. На `|first=` му недостасува `|last=` (help)
***Штајнун Финсдотир*** (околу 1640 - околу 1710) била првата позната исландска писателка која оставила зад себе значителен дел од нејзината поезија. Нејзини главни дела се два циклуса *на римур* : *Hyndlu rímur* и *Snækóngs rímur*. Таа, исто така, компонирала песни *од викиваки* традиционални песни и поемиза средновековните исландски херои. Материјалот во двата *римурски* циклуси на Штајнун е извлечен од претходните балади од бајките и во секој случај главниот лик е жена која со помош на магија, едната била претворена во куче, а другата во маж.

Пред многу време критичарите Штајнун ја сметале за неоригинална помала фигура во историјата на исландската литература, но неодамнешните критичари ја пофалија за оригиналноста на нејзиниот *мансонгвар* и нејзината „визија за поправеден општествен систем" (Bergljót Kristjánsdóttir 1996:340).

Наводи
------

* Бергљот Кристјансдотир (1996). „Gunnlöð ekki gaf mér neitt / af geimsludrykknum forðum ..." во *Guðamjöður og Arnarleir*, уредено од Sverrir Tómasson, стр. 165–219 и 339-40 (англиско резиме). Рејкјавик: Хасколаутгафан. ISBN 9979-54-147-4
* Хјуз, Шон ФД (2000). „Повторното појавување на женските гласови во исландската литература, 1500–1800 година". во *Cold Counsel*, уредено од Сара М. Андерсон и Карен Свенсон, стр. 93-128. Routledge.ISBN 0-8153-1966-5ISBN 0-8153-1966-5
* Steinunn Finnsdóttir (уредил од Bjarni Vilhjálmsson) (1950). *Rit Rímnafélagsins III: Hyndlu rímur og Snækóngs rímur*. Рејкјавик: Rímnafélagið.